જયદેવ બગસરા પોલીસ સ્ટેશને પહોચતા જ જાણે કોઈ ઉચ્ચ અમલદાર થાણાના ઈન્સ્પેકટરમાં પધારવાના હોય તેવી તૈયારીઓ થઈ ગઈ હતી રોડ ઉપર જ એક કોન્સ્ટેબલ જયદેવને આવકારવા માટે તૈયાર ઉભો હતો કોન્સ્ટેબલે જયદેવને રીસ્પેકટ આપી દોરીને ચેમ્બરમાં લાવ્યો જયાં પીઆઈ ગજરાજ ઉભા થઈને જયદેવને ભેટયા અને પધારો પધારો કહી તેમની પોતાની ખૂરશી ઉપર જ જયદેવને બેસવા આગ્રહ કર્યો જયદેવ સમજયો કે ગજરાજ મશ્કરી કરે છે.